ธปท.ชี้แจงผลขาดทุน ค่าเงินดูดสภาพคล่อง
ธปท.แจงผลขาดทุนสะสมปี 2555 กว่า 3.33 แสนล้าน ผลจากอัตราแลกเปลี่ยน ดูดสภาพคล่อง
1 มิ.ย. 2556

ธปท.แจงผลขาดทุนสะสมปี 2555 กว่า 3.33 แสนล้าน ผลจากอัตราแลกเปลี่ยน ดูดสภาพคล่อง
ธนาคารแห่งประเทศไทย (ธปท.) เปิดเผยรายงานประจำปี 2555 โดยชี้แจงผลการขาดทุนสะสมที่ฝ่ายการเมืองมีการพูดถึงว่า ณ วันที่ 31 ธ.ค. 2555 จำนวน 3.33 แสนล้านบาท จากปี 2554 ที่ขาดทุนสะสม 2.02 แสนล้านบาท สาเหตุของการขาดทุนเกิดจากอัตราแลกเปลี่ยนเงินตราต่างประเทศ และจากการจ่ายดอกเบี้ยจากการดูดซับสภาพคล่อง ไม่ใช่แทรกแซงค่าเงิน
ทั้งนี้ ธปท.มีภาระผูกพันจากสัญญาซื้อขายเงินตราต่างประเทศล่วงหน้า สัญญาซื้อขายเงินเหรียญสหรัฐล่วงหน้า 27 ล้านเหรียญสหรัฐ ซึ่งจะครบกำหนดในปี 2556
สัญญาซื้อเงินเหรียญสหรัฐ 541.6 ล้านเหรียญสหรัฐ เงินเยน 4,113.1 ล้านเยน และเงินเหรียญสิงคโปร์ 187.7 ล้านเหรียญสิงคโปร์ ขายเงินปอนด์สเตอร์ลิง 376.6 ล้านปอนด์ เงินวอนเกาหลี 53,365.1 ล้านวอน เงินโครนนอร์เวย์ 0.9 ล้านโครน และเงินริงกิตมาเลเซีย 272.8 ล้านริงกิต 
สัญญารับขายฝากเงินตราต่างประเทศมีภาระผูกพัน 7,529.5 ล้านเยน
สัญญาสวอปเงินตราต่างประเทศ โดยต้องซื้อเงินเงินเหรียญสหรัฐ 8,831.5 ล้านเหรียญสหรัฐ เงินปอนด์ 2,132.3 ล้านปอนด์ เงินยูโร 10,133 ล้านยูโร เงินโครนาสวีเดน 17,373.1 ล้านโครนา เงินฟรังก์สวิตเซอร์แลนด์ 2,468 ล้านฟรังก์ และเงินโครนนอร์เวย์ 15,251 ล้านโครน ขายคืนเงินเหรียญแคนาดา 1,366.1 ล้านเหรียญ เงินเยนญี่ปุ่น 582,019.8 ล้านเยนสัญญาซื้อขายในอนาคต ณ วันที่ 31 ธันวาคม 2555 ธปท. มีภาระผูกพันสุทธิที่จะต้องปฏิบัติตามสัญญาซื้อขายหลักทรัพย์ในอนาคต โดยต้อง ซื้อหลักทรัพย์สกุลปอนด์สเตอร์ลิง จำนวน 10.0 ล้านปอนด์ และหลักทรัพย์สกุลวอนเกาหลี 148,500 ล้านวอน ขายหลักทรัพย์สกุลดอลลาร์ จำนวน 54.0 ล้านดอลลาร์ และหลักทรัพย์สกุลยูโร 255.6 ล้านยูโร ซึ่งจะครบกำหนด ในปี 2556
นอกจากนี้ ธปท. มีภาระผูกพันที่จะต้องปฏิบัติตามสัญญาขายอัตราดอกเบี้ยในอนาคตสกุลดอลลาร์ จำนวน 50.0 ล้านดอลลาร์ ซึ่งจะครบกำหนดในปี 2557
บันทึกข้อตกลงเรื่องการแลกเปลี่ยนเงินตราอาเซียน (ASEAN Swap Arrangement ASA) ธปท. มีบันทึกข้อตกลงเรื่องการแลกเปลี่ยนเงินตราอาเซียน ซึ่งเป็นข้อตกลงระหว่างประเทศสมาชิกอาเซียน เพื่อให้ ความช่วยเหลือทางการเงินระหว่างกัน อายุสัญญา 2 ปี สิ้นสุดวันที่ 16 พฤศจิกายน 2556 โดยกรณีที่ประเทศสมาชิก ประสบปัญหาทางการเงิน ธปท. จะสมทบเงินช่วยเหลือในวงเงิน 300.0 ล้านดอลลาร์ สรอ. และ ธปท. สามารถขอรับ ความช่วยเหลือได้ 2 เท่า ของวงเงินสมทบ หรือไม่เกิน 600.0 ล้านดอลลาร์ สรอ. ทั้งนี้ ในปี 2555 ธปท. และคู่สัญญา มิได้มีการขอใช้วงเงินตามบันทึกข้อตกลงดังกล่าว
สัญญาความตกลงมาตรการริเริ่มเชียงใหม่ไปสู่การเป็นพหุภาคี (Chiang Mai Initiative Multilateralization Agreement) ธปท.และกระทรวงการคลัง เป็นภาคีในสัญญาความตกลงมาตรการริเริ่มเชียงใหม่ไปสู่การเป็นพหุภาคี ซึ่งเป็นความตกลงระหว่างประเทศสมาชิกอาเซียนและประเทศจีน ญี่ปุ่น และเกาหลี ในการแลกเปลี่ยนเงินดอลลาร์กับเงินตราสกุลท้องถิ่นโดยสัญญาความตกลงมีผลตั้งแต่วันที่ 24 มี.ค. 2553 และจะมีการทบทวนทุก 5 ปี โดยกรณีที่ประเทศสมาชิกประสบปัญหาทางการเงิน ธปท. จะสมทบเงินช่วยเหลือในวงเงินไม่เกิน 4,552.0 ล้านดอลลาร์ และ ธปท.สามารถขอรับความช่วยเหลือได้ในวงเงิน 2.5 เท่า ของวงเงินสมทบ หรือไม่เกิน 11,380.0 ล้านดอลลาร์
ทั้งนี้ ในปี 2555 ธปท. และคู่สัญญา มิได้มีการขอใช้วงเงินตามสัญญาความตกลงดังกล่าว
ความตกลงทวิภาคีว่าด้วยการแลกเปลี่ยนเงินสกุลท้องถิ่น (บาทหยวน) (Chinese Yuan/Thai Baht Bilateral Currency Swap Arrangement BSA) ธปท. มีการลงนามความตกลงทวิภาคีว่าด้วยการแลกเปลี่ยนเงินสกุลท้องถิ่น (บาทหยวน) กับธนาคารกลาง แห่งสาธารณรัฐประชาชนจีน เพื่อสนับสนุนให้มีการทำธุรกรรมแลกเปลี่ยนเงินสกุลท้องถิ่นระหว่างกัน วงเงินรวม 70,000.0 ล้านหยวน หรือ 320,000.0 ล้านบาท อายุสัญญา 3 ปี สิ้นสุดวันที่ 22 ธ.ค. 2557 ทั้งนี้ ในปี 2555 ธปท.และคู่สัญญา มิได้มีการขอใช้วงเงินตามสัญญาความตกลงดังกล่าว
ภาระผูกพันกับกองทุนการเงินระหว่างประเทศ ธปท.โดยความเห็นชอบจากรัฐมนตรีว่าการกระทรวงการคลัง มีภาระผูกพันตามความตกลงให้กู้แก่กองทุนการเงินระหว่างประเทศฉบับใหม่ (New Arrangement to Borrow NAB) เพื่อเป็นแหล่งเงินทุนสำรองในกรณีทรัพยากรจากโควตาของกองทุนการเงินระหว่างประเทศไม่เพียงพอ ในวงเงิน 340.0 ล้านหน่วย สิทธิพิเศษถอนเงิน ทั้งนี้กองทุนการเงิน ระหว่างประเทศได้ขอใช้วงเงินบางส่วน
คดีฟ้องร้อง ณ วันที่ 31 ธ.ค. 2555 ในการดำเนินกิจการตามปกติ ธปท. ถูกฟ้องร้องเป็นทุนทรัพย์รวมจำนวน 4,677.4 ล้านบาท ซึ่งในขณะนี้ยังไม่ทราบผลของคดี และจากการคาดการณ์เมื่อคดีถึงที่สุดความเสียหายซึ่งเป็นทุนทรัพย์ที่ถูกฟ้องร้องน่าจะไม่มีผลกระทบอย่างเป็นสาระสำคัญต่อฐานะการเงินและผลการดำเนินงานของ ธปท.จบ